2004

Die jaar 2004 was 'n skrikkeljaar wat volgens die Gregoriaanse kalender op 'n Donderdag begin het. Dit was die 4de jaar van die 21ste eeu n.C. In teenstelling met gewone jare het die jaar 366 dae en 'n 29 Februarie gehad.

 Gebeure 
 1 Januarie – Potchefstroomse Universiteit vir Christelike Hoër Onderwys en die Universiteit van Noordwes smelt saam om die Noordwes-Universiteit te vorm.
 3 Januarie – ’n Boeing 737-vliegtuig van Flash Airlines, ’n Egiptiese lugredery, stort neer in die Rooisee, en al 148 mense aan boord sterf.
 7 Maart – Die Zimbabwiese polisie arresteer Simon Mann, 'n voormalige Special Air Service (SAS) offisier en 64 voormalige 32-Bataljon soldate (gewerf in Suid-Afrika) op die Harare-lughawe. Hulle het beplan om 'n staatsgreep in Ekwatoriaal-Guinee uit te voer.
 11 Maart – 193 mense sterf en meer as 2 000 word beseer in bomaanvalle op die pendeltreinnetwerk in Madrid, Spanje.
 29 Maart – Bulgarye, Estland, Letland, Litaue, Roemenië, Slowakye en Slowenië sluit by die Noord-Atlantiese Verdragsorganisasie (NAVO) aan.
 1 Mei – Estland, Hongarye, Letland, Litaue, Pole, Slowakye, Slowenië en Tsjeggië verlaat die Sentraal-Europese Vryehandelsooreenkoms en sluit saam met Malta en Siprus aan by die Europese Unie.
 13–29 Augustus – Die 28ste Olimpiese Somerspele word in Athene, Griekeland, aangebied.
 1 September – Die Suid-Afrikaanse Nasionale Biodiversiteitsinstituut (SANBI) word in Pretoria gestig.
 10–25 September – Krieket se 4de Kampioenetrofee word in Engeland aangebied en deur Wes-Indië gewen.
 17–28 September – Die twaalfde Paralimpiese Somerspele word in Athene, Griekeland, aangebied.
 13 Desember – Foto's deur Cassini-Huygens wys dat die helder strepe en slierte op die Saturniese maan Dione se oppervlak ys-agtige afgronde is, veroorsaak deur tektoniese breuke in die maan se kors.
 14 Desember – Die Millau-brug, die hoogste brug ter wêreld, word amptelik geopen.
 26 Desember – 'n Aardbewing van 9,0 langs die weskus van Indonesië ontketen 'n verwoestende tsoenami met meer as 310 000 sterftes in Indonesië, Thailand, Maleisië, Bangladesj, Indië, Sri Lanka, die Maledive en Somalië.

 Geboortes 
 4 Januarie – Peyton Kennedy, Kanadese aktrise.
 1 Februarie – Ashley Gerasimovich, Amerikaanse aktrise.
 18 Februarie – Kylie Rogers, Amerikaanse aktrise.
 19 Februarie – Millie Bobby Brown, Engelse aktrise.
 2 Maart – Pieter Kriel, Suid-Afrikaanse politieke aktivis en sosiale media-kommentator.
 8 Maart – Kit Connor, Engelse akteur.
 27 Maart – Amira Willighagen, Nederlandse sangeres.
 13 Mei – Pieter Coetzé, 'n Suid-Afrikaanse swemmer.
 22 April – Teagan Croft, Australiese aktrise.
 22 Mei – Peyton Elizabeth Lee, Amerikaanse aktrise.
 4 Junie – Mackenzie Ziegler, Amerikaanse aktrise en danseres.
 8 Junie – Francesca Capaldi, Amerikaanse aktrise.
 15 Junie – Sterling Jerins, Amerikaanse aktrise.
 14 Augustus – Marsai Martin, Amerikaanse aktrise.
 3 Oktober – Noah Schnapp, Amerikaanse akteur.
 14 Oktober – Gabriel Bortoleto, Brasiliaanse Formule Een-renjaer.
 11 November – Oakes Fegley, Amerikaanse akteur.

 Sterftes 
duimnael|240px|Marita Napier sterf op 10 April 2004.
 4 Februarie – Stevo Crvenkovski, diplomaat van die Republiek van Masedonië (* 1948).
 5 Februarie – Barry Trengove, Suid-Afrikaanse akteur (* 1939).
 25 Februarie – Prof. A.P. Grové, Suid-Afrikaanse letterkundige (* 1918).
 11 Maart – Gabriel de Jongh, 'n bekende Suid-Afrikaanse landskapskilder (* 1913).
 13 Maart – Dullah Omar, 'n Suid-Afrikaanse anti-apartheidsaktivis, prokureur en minister (* 1934).
 20 Maart – Juliana van Nederland, koningin van Nederland (* 1909)
 29 Maart – Peter Ustinov, Britse skrywer, akteur en filmregisseur (* 1921).
 10 April – Marita Napier, Suid-Afrikaanse sopraan (* 1939).
 30 April – Evelyn Mase, Nelson Mandela se eerste vrou (* 1922).
 9 Mei – Brenda Fassie, Suid-Afrikaanse popsangeres (* 1964).
 5 Junie – Ronald Reagan, Amerikaanse politikus, staatsman en 40ste President van die Verenigde State (* 1911).
 16 Junie – Thanom Kittikachorn, militêre diktator van Thailand, 10de eerste minister van Thailand (* 1911).
 1 Julie – Marlon Brando, Amerikaanse akteur, in Los Angeles (* 1924).
 28 Julie – Francis Crick, ontdekker van die struktuur van DNS (* 1916).
 3 Augustus − Henri Cartier-Bresson, Franse fotograaf (* 1908).
 14 Augustus – Czesław Miłosz, Poolsgebore Amerikaanse skrywer, essayis, Nobelpryswenner (* 1911).
 29 Augustus – Hans Vonk, Nederlandse dirigent (* 1942).
 7 September – Beyers Naudé, Teoloog, anti-apartheidsrolspeler in Suid-Afrika (* 1915).
 9 September – Christina Susanna van Zyl, Suid-Afrikaanse skryfster van jeugverhale (* 1926).
 16 September – Dolly Rathebe, Suid-Afrikaanse aktrise en sangeres (* 1928). 
 18 September – Russ Meyer, Amerikaanse vervaardiger van seksfilms, pionier van die porno-industrie (* 1922).
 3 Oktober – Janet Leigh, Amerikaanse aktrise (* 1927).
 10 Oktober – Christopher Reeve, Amerikaanse akteur, rolprent-regisseur, -vervaardiger en -skrywer (* 1952).
 21 Oktober – Magdalena K. P. Smith Meyer, wêreldbekende Suid-Afrikaanse akaroloog (* 1931).
 7 November – Howard Keel, Amerikaanse akteur en sanger (* 1919).
 25 November – Sheila Cussons, Suid-Afrikaanse digter en skilder (* 1922).
 13 Desember – Anna Bender, Suid-Afrikaanse pianis en skrywer (* 1919).
 28 Desember – Susan Sontag, Amerikaanse skrywer en rolprentregiseur (* 1933).
 29 Desember – Eugenio Garin, Italiaanse filosoof en Renaissance-geskiedkundige (* 1909).
 30 Desember – Artie Shaw, Amerikaanse jazzmusikant en -komponis (* 1910). 


Kategorie:21ste eeu